CELEX: 62018TN0484
Language: fi
Date: 2018-08-14 00:00:00
Title: Asia T-484/18: Kanne 14.8.2018 – XB v. EKP

15.10.2018   
            
            
               FI
            
            
               Euroopan unionin virallinen lehti
            
            
               C 373/14
            
         
      Kanne 14.8.2018 – XB v. EKP
      (Asia T-484/18)
      (2018/C 373/15)
      Oikeudenkäyntikieli: englanti
      
         Asianosaiset
      
      
         Kantaja: XB (edustajat: asianajajat L. Levi ja A. Champetier)
      
         Vastaaja: Euroopan keskuspankki (EKP)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 6.11. ja 4.12.2017 tehdyt päätökset, joilla kantajalle ilmoitettiin, ettei hän ollut oikeutettu tiettyihin etuuksiin (kotitalouslisä, huollettavana olevaa lasta koskeva lisä, koululisä ja ennen kouluikää maksettava lisä)
               
            
                  —
               
               
                  tämän seurauksena maksamaan vastaavat määrät hakemusten tekopäivistä lähtien lisättynä viivästyskorolla (EKP:n korkokanta + 2 yksikköä). Korjaavista maksuista, jotka eivät liity siihen kuukauteen, jonka aikana ne maksettiin, olisi kannettava vero, joka niihin olisi kohdistunut, jos ne olisi suoritettu oikea-aikaisesti, asetuksen (ETY, Euratom, EHTY) N:o 260/68 (1) mukaisesti
               
            
                  —
               
               
                  tarvittaessa kumoamaan 5.6.2018 tehdyn päätöksen, jolla hylättiin kantajan 29.3.2018 vireille saattama valitusmenettely
               
            
                  —
               
               
                  tarvittaessa kumoamaan 2.2.2018 tehdyt päätökset, joilla hylättiin kantajan 15.12.2017 esittämä oikaisuvaatimus
               
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan EKP:n lyhytaikaisia työsuhteita koskevat ehdot ja säännöt ovat lainvastaisia (lainvastaisuusperuste)
                  
                              —
                           
                           
                              EKP:n lyhytaikaisia työsuhteita koskevissa ehdoissa ja säännöissä loukataan ensinnäkin lapsen oikeuksia sekä Euroopan unionin perusoikeuskirjassa asetettuja perhe-elämän suojaa ja syrjintäkieltoa koskevia periaatteita, toiseksi määräaikaisten ja pysyvien työntekijöiden välisen syrjinnän kiellon periaatetta ja kolmanneksi veronmaksajien syrjintäkiellon ja yhdenvertaisen kohtelun periaatetta.
                           
                        
            
                  2)
               
               
                  Toinen kanneperuste, jonka mukaan kollektiivisia oikeuksia on loukattu, koska EKP:n henkilöstökomiteaa ei ole kuultu asianmukaisesti annettaessa EKP:n lyhytaikaisia työsuhteita koskevia ehtoja ja sääntöjä.
               
            
         (1)  Euroopan yhteisöille suoritettavaan veroon sovellettavien edellytysten ja menettelyn vahvistamisesta 29.2.1968 annettu asetus (ETY, Euratom, EHTY) N:o 260/68 (EYVL 1968, L 56, s. 8).